7. Κατευθυντήριες γραμμές των πολιτικών απασχόλησης των κρατών μελών (ψηφοφορία) 
- Μετά την ψηφοφορία επί της πρότασης ψηφίσματος:
Ria Oomen-Ruijten
(NL) Κύριε Πρόεδρε, προχωράτε λίγο γρήγορα για τα δικά μου δεδομένα. Θα ήθελα να μάθω από την Επιτροπή αν δέχεται ή όχι την τροπολογία που έχει κατατεθεί.
Πρόεδρος
Κατ' εξαίρεση, η Επιτροπή μπορεί να λάβει εκ νέου τον λόγο.
Ján Figeľ
Κύριε Πρόεδρε, πιστεύω ότι η Επιτροπή είναι πρόθυμη να καταβάλει κάθε δυνατή προσπάθεια ώστε η διαβούλευση για τις νέες κατευθυντήριες γραμμές για το 2008 και το 2010 να διαρκέσει ολόκληρη την περίοδο 2007/2008. Λόγω των εσωτερικών διαδικασιών του Κοινοβουλίου, δεν είναι η Επιτροπή η αρμόδια να αποφασίσει αν αυτό απαιτεί απαραίτητα τουλάχιστον πέντε μήνες ή όχι.
Ria Oomen-Ruijten
(NL) Κύριε Πρόεδρε, εφόσον προκύπτει τώρα ότι η Επιτροπή δεν είναι ακόμη σίγουρη σχετικά με το πόσο χρόνο είναι διατεθειμένη να δώσει στο Κοινοβούλιο, θα ήθελα, δεδομένου ότι δεν φτάσαμε ακόμη στην τελική ψηφοφορία, να σας ζητήσω να αναπέμψετε την έκθεση στην Επιτροπή Απασχόλησης και Κοινωνικών Υποθέσεων, γεγονός που θα επιτρέψει τη διεξαγωγή μερικών ακόμη διαβουλεύσεων με την Επιτροπή.
Πρόεδρος
" υποβολή ενός τέτοιου αιτήματος εξαρτάται κατά κανόνα από τον εισηγητή. Ποια είναι η άποψή του επ' αυτού;
Jan Andersson 
εισηγητής. - (SV) Όχι, δεν συμφωνώ με την πρόταση αναπομπής. " κ. Oomen-Ruijten θα πρέπει να γνωρίζει ότι οι οικονομικές κατευθυντήριες γραμμές δεν μπορούν να εγκριθούν από το Συμβούλιο αν το Κοινοβούλιο δεν έχει εκφράσει τη γνώμη του. Αυτός είναι ο πραγματικός κανόνας. " Επιτροπή, και πάνω από όλα το Συμβούλιο, πρέπει να λαμβάνουν υπόψη τους τις απόψεις του Κοινοβουλίου. Αυτό ισχύει για τις κατευθυντήριες γραμμές της πολιτικής απασχόλησης. Οι οικονομικές κατευθυντήρες γραμμές δημιουργούν μεγαλύτερο πρόβλημα διότι δεν υφίσταται τέτοια ρύθμιση σε αυτόν τον τομέα.
(Το Σώμα απορρίπτει το αίτημα για αναπομπή στην αρμόδια επιτροπή)
